  Туспуктэм: Удмуртиысь тазалыкез утёнъя министерстволэн пресс-службаез Майя Бывальцева 6-тӥ тулыспалэ Ижкарын 2023-тӥ ар понна нырысетӥез «Эмчиен юмшан» («Прогулка с врачом») ортчиз. Отчы 80-лэсь трос адями пыриськиз, пӧлазы тросгес пересьёс вал. Со сярысь Удмуртиысь тазалыкез утёнъя министерстволэн пресс-службаез ивортӥз. Пумиськон ым пушез чаклан-утялтонлы сӥземын вал. Ӧнерчиослэн верамзыя, ӵапак пересьёслэн пиньёсынызы сюлмаськонъёс кылдо. « Куке адями ужа, солэн котькуд ӵукнаез огкадь кутске: мисьтӥськоно, пиньёсты сузяно… Со сяме пыӵа. Пенсие потэм бере адями ассэ чакламысь дугдэ. Соин сэрен ым пуш висёнъёс кылдыны ыбыгато, со пӧлын лек пыктосъёс но. Котькуд ар ми шорлыны 30 учырын ымдуръёсысь но кылысь лек пыктосъёсты шедьтӥськом » Елена Щёголоева, Удмуртиысь тазалыкез утёнъя министерствоысь валтӥсь внештатной стоматолог «Эмчиен юмшан» ӵектос улсын эмчиос валэктӥзы, кызьы утялтоно ым пушез, кыӵе учырын ӝегатскытэк эмчилы вазиськоно. Озьы ик вань мылкыд карисьёслэсь вир зӥбетсэс, вирысьтызы кислородэз мертазы. Лекция бере гимнастика ортчытӥзы но эмчиосын ӵош «тазалыко сюресэз» ортчизы. Вуоноез юмшан 20-тӥ тулыспалэ ортчоз. Солэн темаез - «Проблемы элегантного возраста». Мылкыд карисьёсты Удмуртиысь зоопаркын 9 час 30 минутэ возьмалозы. Тодэ вайытом, Кезысь ёрос эмъюртысь пинь эмъян ёзэтэ кык выль туала тӥрлык вуиз.  Тегъёс: Тазалык тазалыкезутён Удмуртия  